JohanHeinsen/ENO huggingface dataset:
Viborger Samler, 1839-07-15
Ældre Postefterretninger. Orienten. Angaaende de sidste vigtige Begivenheder i Orienten bemærker Journal des Debats: "De Landsbyer, som de tyrkiske Tropper have besat, høre til Districtet Aintab, og ligge i en Omkreds af 3 Mile fra denne Stad. Det tyrkiske Sprog tales der; for den ægyptiske Erobring hørte Districtet ikke til Syrien, men til Paschaliket Marasch. Som en Følge af de tyrkiske Forposters Bevægelser er det Halve af Aintab nu besat af Haf; Pascha. Endnu kan Man ikke sige, at Fiendtlighederne ere begyndte; men det er afgjort, at Hafis Pascha har udæsket Ægypterne til Kamp. Sultanens krigerske Utaalmodighed og hans Vasal Mehemeds Modloshed danner en stor Contrast. Hiin synes kun af Føielighed at laane Øre til de europæiske Diplomaters fra delige Raad, og han har fattet den faste Beslutning at eludere de ham givne Paamindelser, og at fremkalde et Brud; Denne stiller sig derimod ligesom under de fremmede Residenters Varetægt, kalder dem til Vidner paa Taalmodighed og Eftergivenhed, forelægger dem sin Søns Correspondence, og foreskriver ham de Forholdsregler, Gesandterne have tilraadet ham. Mærkelig er ogsaa de engelske Blades Partiskhed mod Ægyptens Vicekonge, hvem de bebreide Ærgierrighed og Tvetydighed i det Øieblik, hvori han bliver et Offer for sit Maadehold, og hvori alle Omstændigheder vende sig til hans Skade.
Viborger Samler, 1839-07-15
Jblandt de 4 store Magter, der ere kaldte til at fastsætte Orientens Skjebne, er der altsaa een, der hemmelig arbeider paa den tyrkiske Magts Tilintetgjørelse; een, der havde stor Lyst til at omstyrte den ægyptiske Magt, og to andre (Østerrig og Frankerig), der maae forene sig paa en ædel og uegennyttig Maade, for at komme til et gavnligere og mere ærefuldt Resultat. (Augs allg. Zeit.) Under 12te Junii. Prindsens – den tyrkiske Thron følgers – Emancipation d. er at han ombyttede Serai let med et prægtigt Palais, hvor han holder sin Hofstat som en europæisk Thronfølger, – bringer mangen en Rettroende til at knurre. De gode Graaskæggede tænkte træder Faderen Propheten for nær, vender Sønnen dog maaskee tilbage paa den Vei, der ene og alene fører til Allads Himle. Men naar – Ali Aga, Hofskuespil-Directeur hos Storherren, vil bringe paa Scenen en Række Lyst- og Skuespil i det tyrkiske Sprog. Skuepladsen bliver det nye Amphitheater, hvor ogsaa de tyrkiske Skjønheder, uden at nedstige fra deres Arabas (Vogne, som trækkes af Oxer, kunne bivaane Skuespillet. Man tænke sig nu en Vognborg af Arabas, dertil tyrkiske Hofskuespillere og en Hoftheater-Directeur med Turban paa, og Man tvivle endnu om dette Riges Gjenfødsel. – J Leipz. Zeit. findes en Skrivelse fra Constantinopel af 20de Juni om Storsultanens betænkelige Sundhedstilstand. De europæiske Læger Bernard og Renner give kun lidet Haab om hans Helbredelse. Denne Efterretning vakte stor Frygt, og Man forsikkrer, at Sultanens Svigersønner, ligesom og de høie Embedsmænd, allerede have afsendt befaling til Kapudan Pascha, for Øieblikket ikke at fjerne sig med Flaaden fra Dardanellerne. Man er i stor Spænding med Hensyn til den stigende Crisis i Hovedstaden. Omde ægyptiske Anliggender, om Tingenes Tilstand i Syrien hører man intet videre, og Man troer i Pera, at, naar den befrygtede Crisis skulde indtræffe, vilde Freden kunne komme i Stand med Mehemet Ali. A. Allg. Zeit. har fra Wien den Beretning, at Storsultanens Sygdom er den galopperende Svindsot, og at han i det høieste kun har tre Uger at leve i.
Viborger Samler, 1839-07-15
Nyeste Postefterretninger. Frankerig. De Deputeredes Kammer har antaget Loven og Jernbanen fra Paris til Orleans, men forkastet med 212 Stemmer imod 92 Ministrenes Andragende om Jernbanen mellem Paris og Havre. Angaaende dette Nederlag for Ministeriet meldes der fra Paris, at Dufaure for første Gang ikke har formaaet at sætte et Lovudkast igjennem, som var fremlagt af ham.
Viborger Samler, 1839-07-15
Det ministerielle Andragende gik ud paa at indrømme Entrepreneurerne for Jernbanen mellem Paris og Havre Tilladelse til foreløbig kun at fuldføre Banen mellem Paris og Pontoise. Entrepreneurerne saae sig nemlig ikke i Stand til at opfylde, efter de fastsatte Betingelser, de dem paahvilende Forbindtligheder. Denne Plan, – at forvandle den store, for den almindelige Handel bestemte Jernbane til en lille Provindsialbane – fandt ikke Commissionens bifald, hvilken derimod foreslog, ganske at ophæve den med de Herrer Chouquet Lebole & Co. afsluttede Contract, at tilbagegive dem de deponerede Summer for at give et andet Compagnie Leilighed til at paatage sig Anlægget af hele Banen, J sit Forsvar for Martiin Bernard bemærkede Ara go, at det hele Forsvar maatte indskrænke sig til det Spørgsmaal, hvad Man egentlig anklagede ham for Hvor ere Vidnerne, udbrød han, hvor ere de Documenter og de Beviser, paa hvilke Anklagen skal være baseret? Han selv har ikke bekjendt eller indrømmet Noget. Af henved 200 Vidner har ikke et eneste godtgjort Noget imod ham. Han skal have været en af Cheferne for Opstanden. Hvo beviser det? Man anklager ham paa Livet, og veed ikke at fremføre andet imod ham, end at han notorisk er en af Deeltagerne i de hemmelige Selskaber. Havde jeg den Ulykke at see min Defendend dømt til 6 Maaneders Fængsel, vilde jeg være i Fortvivlelse, og den offentlige Anklager fordrer hans Hoved." Han bad Pairerne og at betænke sig paa at decretere Dødsstraf saavel imod Barbees som imod Martin Bernard. Begge havde ikke gjort mere end Beanne og Lagrange under April Urolighederne. Men hverken Beaune, eller Lagrange havde blødt paa Skafottet. – Advocaten Liquiere foredrog en omhyggelig udarbeidet Defension til Forsvar for den Anklagede Guilbert. Forsvaret endte med den Opfordring til Pairerne at erindre det Valgsprog, der staaer paa Frontispicen af deres Palais: "Viisdom og Maadehold, Kraft og Mildhed."
Viborger Samler, 1839-07-15
Storbritannien og Jrland. Urolighederne ere endnu ikke standsede i Birmingham. Dr. Toylor, en af Hovedmændene for det saakaldte Nationalconvent er fængslet. J Delegaternes Forsamling, den 5te Juli, udtalte alle Tilstedeværende deres Deeltagelse for Taylor, og de besluttede at fortsætte Kampen. Eenstemmig antoges tre Resolutioner, af hvilke den første erklærer, at Dr. Taylors despotiske Fængsling viser Mangel paa al Retfærdighed i England; den anden erklærer Politiets Angreb paa Forsamlingen i Bullring for en fræk, aabenbar og uretfærdig Voldsgierning; den tredie lyder saaledes: Besluttet, at Folket i Birmingham bedst kan bedømme, omdet har Ret til at forsamles i Bullring eller andensteds, at det skal raadslaae om den udøvede Voldsgierning, og at det bedst veed at bedømme sine Ressoureer for at kunne erholde Retfærdighed. Resolutionerne undertegnedes kun af Secretairen Lowett, for ikke at compromittere flere.
Viborger Samler, 1839-07-15
Fra London skrives under 9de Juli. Efterretningen, at Krigsloven er proclameret i Birmingham, maa berigtiges. Kun Oprørsloven (riot act) er oplæst tilligemed den allerede meddeelte Bekjendtgjørelse fra Øvrigheden. Jmidlertid vedvarer den urolige Stemning. Endnu den 5te, om Aftenen, modtoges Politiet og det Militaire med Steenkast af Pøbelen, talrige Arresteringer fandt Sted, En af de Fængslede havde en 6 Tommer lang Dolk hos sig. Det er lykkedes Politiet at faae fat paa Hovedmændene for de tre Resolutioner. Natten mellem den 6te og 7de sloges kun nogle Ruder ind, dog havde Militairet Vanskeligheder med at gjøre Gaderne ryddelige Kl. 10, om Aftenen. Den 7de var det temmelig roligt i Staden; den 8de, Kl. 9 om Aft., tiltog Folkemængden paa Gaderne. i den Grad, at Øvrigheden saae sig foranlediget til at lade Tropperne rykke frem, der senere vare forstærkede med ridende Milits og stærke Afdelinger af Politibetjente fra London. Den nyeste Beretning fra Birmingham er fra den 9de Juli. Alt var roligt Kl. 8 om Morgenen, og Man haabede, at Urolighederne snart vilde ophøre, da en Deel af Chartisternes Overhoveder ere fængslede, og de øvrige staae i Begreb med at forlade Staden. O'Connor er afreist til Manchester. Man havde i Birmingham det Rygte, at Attwood med Begyndelsen af den hellige Uge eller Maaned vilde nedlægge sine Functioner som Parlamentsmedlem, og stille sig i Spidsen for Folket.
Viborger Samler, 1839-07-15
Jndenlandske Efterretninger. Kbhavn. Hs. Kgl. H. Prinds Frederik af Danmark har i Skrivelse af 4de Juli til den danske historiske Forenings Secretair, naadigst tilkjendegivet, at ville indtræde som ordentlig Medlem i dette Selskab, for hvilket Hs. Kongelige Høihed tillige naadigst har behaget at yttre sin særdeles Jnteresse. (Dagen.)
Viborger Samler, 1839-07-15
Under 6te Juli er Assessor i den kongl. Landsoverret i Viborg, Justitsraad P. D. Bruun, Lic. Jur., efter aflagt Prøve, beskikket til Assessor i Høiesteret. Under 7de ds. er Capt. A. G. Ellbrecht udnævnt til Commandant paa Fæstningen Christiansøe, fra næstkommende 1ste August at regne. (Coll. Tid.)¬
Viborger Samler, 1839-07-15
J den Sag, som blev anlagt i Anledning af Orlogsbriggen "St. Jans" Paaseiling, er Dommen nu afsagt og stadfæstet af Vedkommende; Lieutenant Steenbach, den vagthavende Officier, er dømt til 2 Maaneders Arrest paa Nyholms Hovedvagt. (Bl. T.)
Viborger Samler, 1839-07-15
Den 9de ds. Formiddag afseilede fra Renden og gik nordefter Cadet-Corvetten "Flora, under Commando af Capt. C. Paludan. (Dagen.)
Viborger Samler, 1839-07-15
Leipz. Allg. Zeit. fortæller, at den danske Regjering har besluttet at anskaffe nogle Dampskibe til Krigsflaaden, og har sendt Flaadecapitain Zahrtmann til England, for der at lade forfærdige Maskinerne. (Skade, at dette ikke lader sig. gjøre paa Frederiksværk.) Der vil herved vindes en vigtig Forbedring i Marinetjenesten og Omkostningerne menes at ville blive dækkede ved en passende Jndskrænkning i Bygningen af andre nye Krigskibe. (Ab. A.)
Viborger Samler, 1839-07-15
Det engelske Skib Watson, der i Jylland var bleven anseet for Vrag, forlod i Tirsdags Bedingen her, fuldt istandsat, fuldt tiltaklet med underslaaede Seil samt med al dets Jernballast ombord. Det var smukt og imponerende at see et saa stort tremastet Skib med hele Reisningen og med Flag og Vimpler glide majestætisk ud i Vandet. Faa Dage efter, da det havde indtaget mere Ballast af Sand eller Gruus, fortsatte det Reisen til Østersøen. (Dagen.
Viborger Samler, 1839-07-15
Thorvaldsen er paa en Reise til Ramløse i Tirsdags og Onsdags bleven modtaget paa det Hjerteligste af de Svenske baade i Ramløse og Helsingborg. Ved sin Tilbagekomst til Helsinger i Onsdags Aftes blev Thorvaldsen indbudet til en Fest i Skydebanens Have, hvori en talrig Mængde deeltog. (Helst. Av.)
Viborger Samler, 1839-07-15
Cand. juris J. F. Giødwad er nu helbredet fra sin Sygdom, og vil om kort Tid foretage sig en Udenlandsreise, som det hedder, efter Anmodning fra dem, som, for at give ham et Beviis paa deres Agtelse og Erkjendtlighed for hans Birksomhed, have udbedt sig Tilladelse til at betale den ham ved Høiesteret idømte Mulct. De subskriberede Summer udgjorde et langt større Beløb endMulcten, og Overskuddet skal bidrage til, at Hr. Giødwad kan tilbringe den Tid, hvori han er under Censur, udenfor sit Fædreland. (Sjællpst.)
Viborger Samler, 1839-07-15
Kongl. Skuespiller Phister, der er vendt tilbage fra Norge, er den 12te de reist til Jylland, hvor han i de større Byer agter at give nogle Aftenunderholdninger.
Viborger Samler, 1839-07-15
Jfølge private Efterretninger ligger Jfr. Grahn syg Paris. (Dagen.)
Viborger Samler, 1839-07-15
Natten til den 10de ds. Kl. henimod 1 udbrød der Jld i Huset Nr. 141 i St. Pederstræde, tilhørende Hr. Toldbetjent Selmer. Saavidt man kunde opdage, er den opkommet i Stueetagen, der stod aflukket, da dens Beboer, en Enke, der driver Traadhandel, var bortreist et Par Dage i Forveien. Ved de tililende Brandfolks Hielp dæmpedes Jlden snart, saa at kun Stueetagen ødelagdes. (Berl. T.)¬
Viborger Samler, 1839-07-15
Et høist interessant Skrift er i disse Dage færdigt fra Trykken. Det bringer os de nyeste udførlige Efterretninger fra Trankebar og de Nikobarske Øer og fornemmelig om det sidste Forsøg (1831 paa at anlægge danske Colonier paa disse, ogsaa Frederiks Øerne benævnte, Eilande, forfattet af Hr. Missionair Rosen (der selv har oplevet hvad han beskriver, og fra hvem den første Anledning til det af ham selv forestaaede Colonial-Forsøg udgik.) (Dagen.)Hr. O. J. N. Mørch, Gartner ved den botaniske Have, har udgivet en Fortegnelse over alle denne Haves forskjellige Planter. Antallet paa disse beløber sig efter dette Catalog til omtr. 8000 Arter fordeelte paa omtr. 1300 Slægter. (Dagen.) Havedyrkningselskabet har udsat 4 Præmier for Gartnere, der blive at vinde ved næste Aars Udstilling, den sidste Løverdag i Mai Maaned 1840, nemlig: 1ste Præmie for den Gartner, som til Udstillingen indsender den fortrinlig. amling af blomstrende Potteværter, 50 Rbd. 2den Pr. - eller Accessit for den næstbedste Samling af blomstrende Potteværter, 25 Rbd. – 3die Præmie for den Gartn indsender den største og bedst cultiverede Sax af blomstrende Rhododendrer og Aaleer, 25 Rbd., og 4de Præmie for den Gartner, som indsender det bedst cultiverede blomstrende Exemplar af en hvilkensomhelst her i Landet dyrket Plante, 10 Rbd. - Concurrencen staaer aaben for alle Gartnere uden Undtagelse, saavel Kongelige som Private. (Berl. Tid.)
Viborger Samler, 1839-07-15
Atter er en Eiendom i Kbhavn bleven solgt over Forsikkringssummen. Den 12te ds. blev nemlig Huset No. 18. paa Hjørnet af store Kjøbmagergade og Silkegaden, som var assureret for 16,600 Rbd. og vurderet til 18,000 Rbd., solgt for 24,450 Rbd. Sølv. (Berl. Tid.)¬
Viborger Samler, 1839-07-15
Med Adresseavisen af 12te Juli følger den 12te Bekjendtgjørelse fra Directionen for Sparekassen i Kbhvn. Denne Bekjendtgjørelse indeholder 3 Aars Regnskaber for Aarene 1836–38. Jfølge hvilke indestod den 11te November 1838 paa Jnteressenternes Conti 1,189,948 Rbd., og Kassens hele Formue udgjorde 1,229,517 Rbd., hvoraf 1,187,000 Rbd. i de offentlige Kasser til Forretning. (BT.)J Ringsteds Sparekasse indestod ved Regnskabets Afslutning den 9de Mai sidstl. 262,800 Rbd., af hvilket Beløb ikkun 15000 Rbd. beroede i den Kgl. Kasse, men den øvrige Deel er udlaant imod anden og betryggende Sikkerhed." (Helst. Av.)De danske Love fordre ikke som streng juridisk Pligt, at Nærbeslægtede skulle understøtte hinanden. Jkkun i Afsindigheds Tilfælde paaligger det Forældre at sørge for Børnene, selv efterat Opdragelsen er tilendebragt, og omvendt Børn, som dertil have Evne, at antage sig deres afsindige Forældre. Anderledes sees af et i Coll. Tidenden indrykket Patent af 14de Mai sidstl. Reglerne at være i Slesvig og Holsteen. Forpligtelsen imellem Forældre og Børn til gjensidigen at understøtte hinanden gielder ogsaa, med visse Jndskrænkninger, mellem Stedforældre og Stedbørn, og, hvad uægte Børn angaaer, da skulle disse nærmest forsørges af Faderen, indtil de have erholdt en selvstændig Stilling eller have fyldt det 18de Aar. (Helst. Av.)
Viborger Samler, 1839-07-15
Jfølge kongl. Resolution af 8de Junii er der i Hertugdømmerne ligesom i Danmark eftergivet 400,000 Rbd. i Grundskatten for 1839. (Alt. Merc.)
Viborger Samler, 1839-07-15
Glückstadt, den 9de Juli. Tidligt imorges Kl. 2 bleve de herværende Jndvaanere vækkede af deres Søvn ved Jldebrands-Allarm. Der var udbrudt Jld i det nye Tugthuus, hvilken trods den hurtige Hjælp og de kraftigste Anstrængelser snart udbredte sig saaledes, at der ikke var at tænke paa at redde Bygningen. Det ophobede Forraad af Arbeidsmaterialier maa, engang antændt, have været Hovedaarsagen til, at Jlden greb saa hurtigt om sig, uden at man er istand til at angive noget Sikkert om den nærmeste Foranledning. Af de 380 Fanger savnes ingen; de bidroge deres til Jldens Slukning; imidlertid lykkedes det kun med Møie at redde de Syge. Da man her indvendigt ikke kunde udrette Noget med Nøglen og Jernstængerne for Vinduerne modstode ethvert Forsøg paa at bortskaffe dem, saa maatte der brydes en Aabning gjennem Muren, hvoraf Fangerne enkeltviis bleve nedladte paa de nedenunder anbragte Stiger. Synet af en saa omfangsrig Bygning i fuld Flamme var af en frygtelig Skjønhed. (Alt. Merc.)¬
Viborger Samler, 1839-07-15
Man venter i denne Uge i Kiel Hs. Maj. Hertuginden af Braganza fra Sverrig, da Dampskibet vil gjøre sin Overfart dertil, og ikke til Lübeck.
Viborger Samler, 1839-07-15
Den 7de Juli inddrev paa Sønder-Lynqvig-Forstrand Ringkjøbing Tolddistrikt Kufskibet "Maria" af Tønsberg, Capt. Hans Frederich Holm, bestemt til Caen, uden levende Folks Medfølge. Ladningen bestaaer af Planker.
Viborger Samler, 1839-07-15
Frederikshavn, den 7de Juli. Jgaar Morges Kl. 3 stødte paa Bruunrevet (et Steenrev) tæt ved den opsatte Vager i Nærheden af Havnen en engelsk Brig, "Vedra" (Phedra 2), Capt. James Marle, af Sunderland, kommende fra Riga og bestemt til Gloucester med en Ladning Tømmer og Hamp. Kl. mellem 10 og 11 Formiddag blev Skibet med ubetydelige Omkostninger igjen flot og ankrede op paa Rheden, hvorfra det lettede i Formiddags og gik nord efter. (Aalb. Av.) Aalborg. Svenstrup Østermølle er solgt af Hr. J. Mathiesen til Hr. Kjøbmand J. Færch i Nibe for 8000 Rbd. (Aalb. Av.)
Viborger Samler, 1839-07-15
Aarhuus. Vort nye Hestemarked, der afholdtes i Mandags og Tirsdags, skal især den første Dag (den anden regnede det uafladeligt) have været meget bedre end de foregaaende, saavel med Hensyn til gode Heste, som Liebhavere og antagelige Priser. Der solgtes saaledes til de herværende Hestehandlere ikke faa Heste til 70, 80 indtil 100 Rbd. Stk. (Ah. Av.)
Viborger Samler, 1839-07-15
13de Juli. Dampskibet "Dronning Marie", der var gaaet fra Kbhavn igaar Efterm. Kl. 6, ankom hertil i Formiddags Kl. 8 1/2 med circa 60 Passagerer, og i Efterm. Kl. 7 gik det tilbage igjen til Kbhavn. – Det steyermarkske Musikselskab er ankommet hertil. (Ah. A.) Viborg. Vindumovergaard er i disse Dage solgt af Hr. Buurmeister til Hr. Jørgensen fra Kjøbenhavn for 37,000 Rbdlr. Gaarden skal tiltrædes til 1ste Novbr. d. A. og Sælgeren har forbeholdt sig den paa Roden staaende Raps, samt Jndtægten af Meieriet til den nævnte Tid.
Viborger Samler, 1839-07-15
Efter Rygtet skal Mandagen den 8de De, om Eftermiddagen fra Kl. 3 til 7, et orcanagtigt Uveir, forenet med frygtelige Haglbygger, have raset i Borberg Sogn og nærmeste Omegn. Sæden skal være aldeles nedslaaet og ødelagt, og ikke faa Rygtet angiver 12, Huse og Udbygninger skulle være kastede omkuld af Stormen. Nærmere Efterretninger imødesees.
Viborger Samler, 1839-07-15
Reisende med Dampskibet Dania. Fra Aarhuus til Kallundborg: Conferentsraad Engelhardt med Tjener, Provst Engelbardt Pastor Henneberg, Consul J. Herskind, Lieutenant N. Jensen, Brygger Bøstrup, Forpagter Ahlmann, Kjøbmand J. M. Cohen med Kone og Datter. Ank. med Dampskibet "Dronning Maria."
Viborger Samler, 1839-07-15
Fra Kjøbenhavn til Aarhuus: Studenterne: Moltke. Becker, Jespersen, Jørgensen, Hersleb, Rasmussen, Worsaae, Hastrup, to Seideliner to Sehestedter, Hansen, Kaae, Møller, Lange, Dahl, Nellemann, Fontenav. Bechmann, Bindesbøll, Wad, Reiersen, Sørensen, Arensdorff, Goldschmidt, Lund, to Bubler, og Køllner; dHrr. Siesby, Gebauer, Winther, Bendix, Sørensen og Holck; Lieutenanterne Schow og Engelbardt, Cancellieraad Modelhaver med Frue og 2 Børn samt Tjenestepige; Fru Holck med 3 Børn og Tjenestepige; Landsoverretsprocurator Dahl, Frøken Wagtmann, Fru Morville, Frøken Ludvigs, Fru von Kleist, Fru Reck, Jfr. Malling, Jfr. Rottwidt, Frøken Bernth. Jfr. Bechmann, Jfr. Li Hampe, Commis Sørensen, dHrr. Hansen og Lange, Jfr. Lohmann, Hr. Bierre med Familie.
Viborger Samler, 1839-07-15
Agger Kanals Skibsliste. Jndk. Den 6te Juli. C. O. Damsgaard af og til Aalborg fra London med Jern. Den 8de: C. B. Petersen af og til Thisted fra Altona med Stykgods.
Viborger Samler, 1839-07-15
Domme, afsagte i den Kgl. Landsoverret i Viborg. – Den 8de Juli.
Viborger Samler, 1839-07-15
J Sagen No. 112. Ldsoprykt, Lykke mødte for Gaardmand Christen Kjergaardaf Karbye, contra: Mødte ikke Prokurator Rotwitt i Thisted som eurator bonorum i Kjøbmand Sørensens Boe i Nyekjøbing samt Cancellieraad Bye- og Herredsfoged Rummelhoff i Nyekjøbing. (Citanten, Gaardmand Chr. Kjergaard, har under nærværende Sag paaanket en inden Morsøe Herreders Ret den 20de October 1838 afsagt Dom i en Sag anlagt imod ham af Jndstævnte Prokurator Rotwitt som curator bonorum i Kjøbmand Sørensens Boe i Nyekjøbing til Betaling af 192 Rbd. 3 Mk. 13 s. r. S. med Renter.) Dom: "Herredstingsdommen bør ved Magt at stande At efterkommes inden 8te Uger efter denne Doms lovlige Forkyndelse under Adfærd efter Loven."
Viborger Samler, 1839-07-15
Ved Morsøe Herreders Ret den 20de October 1838 er af Cancellieraad Herredsfoged Rummelhoff dømt saaledes: "Naar Jndstævnte Gaardmand Christen Kjergaard af Kar bye efter iagttaget lovlig Omgang med sin corvorlige Ced inden Retten bekræfter at have ved Modtagelsen af de i Slutningen paa den fremlagte Regning for 51 Rbd. 4 Mk. 1 s. Courant anførte Vare betalt disse contant, bør han til Citanten, Prokurator Rotwitt som Curator i Kjøbmand Sørensens Boe betale 107 Rbd. 1 Mk. 10 s. Repræs, med Renter 4 pCt. fra 1ste September d. A. til Betaling skeer; men iøvrigt for hans Tiltale i denne Sag fri at være og Sagens Omkostninger at hæves. Trøster han sig derimod ikke til saadan Eed at aflægge, bør han til Citanten betale 189 Rbd. 5 Mk. 10 s. med Renter 4 pCt. fra 1ste Septbr. d. A. til Betaling skeer samt dette Sogsmaals Omkostninger med 10 Rbd. Sølv. At efterkommes inden 15 Dage efter denne Doms lovlige Forkyndelse under Adfærd efter Loven."J Sagen No. 138.
Viborger Samler, 1839-07-15
Ldsoprykt. Jespersen mødte for Consul Lützhøft i Thisted og Urtekræmmer P. B. Lund i Kjøbenhavn, contra: Mødte ikke - Skifteforvalteren i Kjøbmand J. S. Kreibergs og afdøde Hustrues Boe i Thisted paa dette Boes Vegne, samt Kjøbmand J. C. Nørgaard af Steenberg m. fl. Creditorer i Boet. (Citanterne, Consul Lützhøft og Urtekræmmer Lund, have under nærværende Sag paaanket en af Skifteretten i Kjøbmand Kreibergs og afd. Hustrues Boe i Thisted den 12te Januar 1839 afsagt Kiendelse, hvorved Citanternes Protest imod, at Jndstævnte, Kjøbmand J. C. Nørgaard, for sin paa Boet anmeldte Fordring, 257 Rbd. Sølv, ansees som Haandskrivts-Creditor, er forkastet.) Dom: "Den paaankede Skiftedecision bør ved Magt at stande. Den kongelige Kasses Ret forbeholdes forsaavidt det maatte findes, at det i Sagen omhandlede Brev af 15de Septbr. 1836 bør afskrives paa stemplet Papir." Den 12te Januar 1839 er af Cancelliesecretair Bye- og Herredsfoged Nellemann som Skifteforvalter i Kjøbmand J. S. Kreiberg; Opbudsboe saaledes eragtet: "Kjøbmand J. C. Nørgaard bør for sin Fordring af 481 Courmk. 14 s. eller 257 Rbd. Sølv i Kjøbmand J. S. Kreibergs Orbudsboe gives Udlæg lige med Creditorer efter Haandskrift.